N.P. Dahl
N.P. Dahl var en dansk socialdemokratisk politiker og kirkeminister i Thorvald Staunings regeringer 1924-1926 og 1929-1935.
Dahl var sognepræst, først i Brande, senere i Sædder ved Køge. Bl.a. som følge af F.J. Borgbjergs agitation tilsluttede han sig Socialdemokratiet. I 1913 blev han medlem af Folketinget og 1918-1936 af Landstinget og fik som en af de få præster i partiet posten som kirkeminister.
Ligesom partiet var Dahl tilhænger af at adskille stat og kirke, men efter regeringskoalitionen med Det Radikale Venstre i 1929 måtte sådanne planer opgives.